text: [{"text_idx": "#000000", "text": "I\u0301 hesum d\u00f8gum reikar ein ho\u0301pur av valevnum kring alt landi\u00f0 og lovar b\u00e6\u00f0i eitt og anna\u00f0. Tey flestu eru so sera samd um at vit skulu hava skattal\u00e6ttar, u\u0301tbu\u0301gving, gransking, sju\u0301krahu\u0301s... og ni\u00f0urst\u00f8\u00f0an tykist vera, at fyri at r\u00f8kka hesum so skulu vit li\u0301ka fyrst \u00f8kja um uttanlandsskuldina, m\u00f8guliga t\u00f8ma nakrar grunnar til onkur spekulativ a\u0301t\u00f8k, og so um n\u00f8kur a\u0301r, so fer hetta at si\u0301ggjast aftur, helst, kanska..."}, {"text_idx": "#000002", "text": "Eitt valevni hja\u0301 Tjo\u0301\u00f0veldi hevur to\u0301 funni\u00f0 uppa\u0301 eitt heilt ny\u0301tt valagn, ella heldur valsalt. Olga Biskopst\u00f8, i\u00f0 er kend fyri no\u0301gvar a\u0301hugaverdar verk\u00e6tlanir, hevur i\u0301 sambandi vi\u00f0 vali\u00f0 gj\u00f8rt hvannsalt. Smakkar framu\u0301r v\u00e6l, og er ein heilt i\u0301t\u00f8kilig a\u0301minning a\u0301 okkum um, at vit skulu vir\u00f0ismeta ta\u00f0 f\u00f8royska tilfeingi\u00f0, samstundis sum vit gagnny\u0301ta ta\u00f0 bur\u00f0ardygt."}, {"text_idx": "#000003", "text": "Olga Biskopst\u00f8 hevur arbeitt no\u0301gv vi\u00f0 fyribrigdinum slow-food, i\u00f0 er ein r\u00f8rsla i\u00f0 gongur i\u0301mo\u0301ti ho\u0301pframlei\u00f0slu av li\u00f0ugtgj\u00f8rdum mati, serliga sli\u0301kur sum ver\u00f0ur fluttur kring allan heim, men at matur helst skal gerast av sta\u00f0bundnari v\u00f8ru. Ti\u0301 arbei\u00f0ir slow-food r\u00f8rslan vi\u00f0 at stu\u00f0la uppundir framlei\u00f0slu av b\u00e6\u00f0i avgr\u00f8\u00f0i og alidjo\u0301rum i\u00f0 ho\u0301ska til sta\u00f0bundna samfelagi\u00f0."}, {"text_idx": "#000004", "text": "Er ta\u00f0 naka\u00f0 i\u00f0 okkum f\u00f8royingum ikki try\u0301tur, so er ta\u00f0 matv\u00f8ra. Gerast vit sja\u0301lvst\u00f8\u00f0ug, so er eingin vandi fyri at vit doyggja i\u0301 hungri \u2013 men um illa vil til, so kanska vit ikki hava ra\u0301\u00f0 at innflyta so no\u0301gv av i\u0301dna\u00f0armati. Ta\u00f0 hev\u00f0i so bara veri\u00f0 til frama fyri f\u00f8roysku fo\u0301lkaheilsuna."}, {"text_idx": "#000007", "text": "This site uses Akismet to reduce spam. Learn how your comment data is processed."}]